open-index/open-wikipedia-markdown huggingface dataset:
Eschweiler–Clarke-reaktio

**Eschweiler–Clarke-reaktio** on kemiallinen reaktio, jossa amiini reagoi formaldehydin kanssa muurahaishapon läsnä ollessa muodostaen metyloidun amiinin. Reaktio on nimetty saksalaisen kemistin Wilhelm Eschweilerin ja englantilainen kemistin Hans Thacher Clarken mukaan. Eschweiler raportoi reaktion ensimmäisen kerran vuonna 1905 ja Clarke esitti sille mekanismin vuonna 1933.

## Reagenssit ja mekanismi
Eschweiler–Clarke-reaktiolla reagoivat primääriset ja sekundääriset amiinit. Reaktio on tyypiltään pelkistävä aminointi. Reaktion mekanismin ensimmäisessä vaiheessa amiinin nukleofiilinen typpiatomi reagoi formaldehydin elektrofiilisen karbonyyliryhmän hiiliatomin kanssa muodostaen imiinin. Reaktion olosuhteissa imiini esiintyy typestä protonoituneena iminiumionina, jonka typen ja hiilen välisen kaksoissidoksen muurahaishappo pelkistää luovuttamalla hiiliatomille protonin. Mikäli alkuperäinen amiini oli primäärinen tapahtuu reaktio kaksi kertaa ja muodostuu dimetyylisubstituoitu amiini. Mikäli lähtöaineena on tyydyttymätön amiini, voi tuotteeksi muodostua rengasrakenteinen heterosyklinen amiini.
:

## Lähteet
Denzel Valentine

**Denzel Valentine** (s. 16. marraskuuta 1993 Lansing, Michigan) on yhdysvaltalainen koripalloilija.

Heittävänä takamiehenä pelaava Valentine pelasi vuodet 2012–2016 Michiganin osavaltionyliopistossa saaden lukuisia palkintoja. Chicago Bulls varasi hänet 14. vuorolla . Yhdysvaltain maajoukkueessa Valentine saavutti pronssia vuoden 2015 Pan-Amerikan kisoissa.

## Lähteet
* Profiili  MSU Spartans 
* Denzel Valentine Stats Basketball-Reference.com 

### Viitteet

## Aiheesta muualla

* Profiili NBA
Supla

**Supla** on suomalainen audiosisältöpalvelu, jonka omistaa Sanoma-konserniin kuuluva Nelonen Media. Supla lanseerattiin lokakuussa 2015. Yhtiön tietojen mukaan Suplaa käyttää kuukausittain yli 400&nbsp;000 eri käyttäjää, ja sisältöjä käynnistetään kuukauden aikana 7 miljoonaa kertaa. Suplassa on kahdeksan radiokanavan verkkoradiot, yli 300 podcast-sarjaa ja satoja luettavia lehtiartikkeleita.

Maaliskuussa 2020 palvelun valikoima laajentui äänikirjoihin. Vuoden 2023 maaliskuussa Sanoma Media Finland myi Suplan äänikirjatoiminnot BookBeatille. Supla tuottaa jatkossa radio- ja podcast-sisältöjä sekä ääneen luettuja lehtiartikkeleita.

## Kanavat

* Radio Suomipop
* Radio Rock
* Easy Hits
* Loop
* HitMix
* Aito Iskelmä
* Helmiradio
* Groove FM
* Kantriradio
* Classic Hits

## Lähteet

## Aiheesta muualla
* Virallinen sivusto
Bolbitiaceae

**Bolbitiaceae** on Agaricales-lahkoon kuuluva sieniheimo. Heimon lajit ovat kosmopoliitteja, ja niitä esiintyy kaikilla ympäristövyöhykkeillä.

## Suvut
Heimo sisältää seuraavat suvut:

* Häiväkät (*Bolbitius*)
* Kuupikat (*Conocybe)
* *Descolea*
* *Descomyces*
* *Galerella*
* *Hysterogaster*
* [[Rengaskuupikat]] (*Pholiotina)
* *[[Setchelliogaster]]*
* *[[Timgrovea]]*
* *[[Tubariella]]*

## Lähteet
Saturn Outlook

**Saturn Outlook** on General Motorsiin kuuluneen Saturnin vuosina 2006-2010 valmistama viisiovinen katumaasturi. Sitä tuotettiin Lansing Delta Township Assembly -tehtaalla Michiganin osavaltiossa Yhdysvalloissa.

## Myyntiluvut Yhdysvalloissa

## Lähteet

## Aiheesta muualla
Omphalotaceae

**Omphalotaceae** on laajalle levinnyt ja monimuotoinen helttasieniheimo, joka sisältää useita nahikas- ja juurekasmaisia sukuja. Ne ovat usein saprotrofeja ja loissieniä.

Omphalotaceae-heimon sisältö ja paikka sienien sukupuussa on vaihdellut aikojen saatossa. Kun heimo alun perin kuvattiin vuonna 1985, se luokiteltiin Boletales-lahkoon. Nykyisen muotonsa Omphalotaceae on saanut 2000-luvun fylogeneettisten analyysien myötä. Luokittelun kehittyessä Omphalotaceae-heimoon on siirretty osa aiempaan juurekkaiden sukuun (*Collybia*) luetuista lajeista. Monet heimon jäsenistä on aiemmin luokiteltu heimoihin Tricholomataceae ja Marasmiaceae. Omphalotaceae luokitellaan nykyään Agaricales-lahkoon.

## Suvut
Heimo sisältää seuraavat suvut:

* *[[Anthracophyllum]]*
* *[[Brunneocorticium]]*
* *[[Collybiopsis]]*
* *[[Connopus]]*
* *[[Gymnopanella]]*
* Juurekkaat (*Gymnopus*)
* *[[Hymenoporus]]*
* *[[Lentinula]]*
* *[[Mycetinis]]*
* *[[Neonothopanus]]*
* *[[Omphalotus]]*
* *[[Paragymnopus]]*
* *[[Paramycetinis]]*
* *[[Pseudomarasmius]]*
* *[[Pusillomyces]]*
* Säiejuurekkaat (*Rhodocollybia*)

## Lähteet
Maltan protektoraatti

**Maltan protektoraatti** (, ) tarkoittaa Maltaa, kun se oli virallisesti osa Sisilian kuningaskuntaa, mutta käytännössä Britannian vallan alla. Protektoraatti oli olemassa Ranskan sotajoukkojen antautumisesta vuonna 1800 saarien muuttumisesta Maltan kruununsiirtomaaksi vuonna 1813. 

## Lähteet
Buick GL8

**Buick GL8** on 5-ovinen tila-auto jota SAIC-GM on valmistanut vuodesta 1999 Buick-brändin alla.

## Sukupolvet

Tiedosto:Buick GL8 facelift China 2012-04-14.jpg|Ensimmäinen sukupolvi (1999-2005)
Tiedosto:Buick GL8 facelift II 2 China 2012-04-04.jpg|Ensimmäisen sukupolven facelift (2005–2010)
Tiedosto:Buick GL8 facelift China 2012-04-22.JPG|Ensimmäisen sukupolven toinen facelift (First Land)(2011-2017)
Tiedosto:Buick GL8 II China 2012-05-01.JPG|Toinen sukupolvi(2010-2017)
Tiedosto:Buick GL8 II facelift II China 2017-04-06.jpg|Toisen sukupolven facelift(2017-)
Tiedosto:Buick GL8 III ES 3 China 2017-04-06.jpg|Kolmas sukupolvi(2016-)


## Aiheesta muualla
Chevrolet Kodiak

**[[Chevrolet]] Kodiak** tai **[[GMC]] TopKick** on kuorma-automalli, jota General Motors valmisti vuosina 1980–2009. Yhdysvaltain presidentin virka-auto (Cadillac One) on rakennettu Kodiakin pohjalle.

## Sukupolvet

Tiedosto:ReggioLA MobileCommandPost (detail).jpg|Ensimmäinen sukupolvi(1980–1989)
Tiedosto:2008-08-04 GMC 7500 Pepsi truck parked at CVS.jpg|Toinen sukupolvi(1990–2002)
Tiedosto:GMC C5500 diesel crew cab, LIRR vehicle.jpg|Kolmas sukupolvi(2003–2009)


## Aiheesta muualla
Laulu ristilukista

**Laulu ristilukista** (*Sången om korsspindeln*) on Jean Sibeliuksen vuonna 1898 säveltämä yksinlaulu (opus 27). Hän sävelsi sen Adolf Paulin ruotsinkieliseen runoon, jonka suomensi Aarni Kouta. 

Vaikka teosta pidetään yksinlauluna, se on syntytapansa perusteella näyttämömusiikkia. Paulin näytelmä sijoittuu 1500-luvulle ja se kertoo Tanskan, Norjan ja Ruotsin kuninkaan Kristian II:n ja hänen rakastajattarensa Dyveken tarinan. Ristilukki-vertauksen kautta Kristian kuvataan tyranniksi, joka säälimättömästi kukistaa vastustajansa (*lukki niin suuri ja musta kuin yö, se saalistaan vaanii ja syö*). Ensiesityksen aikana suomalaisten kuulijoiden mielessä ristilukki rinnastui sortokausien venäläisvaaraan ja siitä tuli suosittu yksinlaulu. Vielä vuonna 1948 laulu oli Teoston tilaston mukaan Suomen ravintoloissa eniten esitetty kappale, toisella sijalla Oskar Merikannon *Merellä*.

## Lähteet
Eugene Bourdon

**Charles Eugène Bourdon** () oli ranskalainen kelloseppä, insinööri ja instrumenttirakentaja. Hänet tunnetaan erityisesti *Bourdon-putkeksi* (Bourdon tube, Bourdon gauge, Bourdon’s pressure gauge) kutsutun painemittarin kehittäjänä (ranskalainen patentti 17. 7.1849, yhdysvaltalainen 1852). Laitetta voidaan kutsua myös paineputkimanometriksi. Laite perustuu ilmiöön, että paineen lisääntyessä metallinen putki muuttaa muotoaan eli deformoituu; sopivasti kaareva putki oikenee hieman paineen lisääntyessä ja palautuu alkuperäiseen muotoonsa paineen taas alentuessa. Koska liikaa kuumennettujen höyrykoneiden räjähtämisiä sattui runsaasti 1800-luvun puolivälissä, laite höyryn paineen mittaamiseksi saavutti nopeasti suuren suosion. Bourdonin vuonna 1850 käynnistämä liiketoiminta (Bourdon Sedeme Co.) oli menestyksellinen, ja patentti oli voimassa vuoteen 1875 saakka. Höyrykoneisiin liittyneet räjähdysonnettomuudet harvenivat merkittävästi muutaman vuoden kuluessa Bourdonin painemittarien levitessä. Bourdon palkittiin ranskalaisella Kunnialegioonan ritarin (Chevalier de la Légion d’honneur) arvomerkillä jo vuonna 1951. 

Ilmeisesti Bourdonin tietämättä saksalainen rautatieinsinööri Rudolf Eduard Schinz oli keksinyt saman ilmiön vuonna 1845 ja saanut asiaan liittyvälle ratkaisulleen preussilaisen patentin. Hän myös asensi kehittelemiään mittareita saksalaisiin höyryvetureihin. Lisäksi saksalainen Bernard Schaeffer (Magdeburgista) oli saanut patentin samantapaiselle paineen keksinnölleen 1949. Bourdon ja Schaeffer tapasivat toisensa vuonna 1851 Lontoon maailmannäyttelyssä. Bourdon palkittiin Bourdon-putkestaan näyttelyssä aneroidityyppisen painemittarin kehittäneen Lucien Vidien (1805-1866) kanssa yhteisesti (Council Medal). Bourdonin patentin rauettua Schaefferin perustama yritys Schaeffer & Budenberg ryhtyi valmistamaan myös Bourdonin putkia; tämä yritys jatkaa toimintaansa yhä 2010-luvullakin. Bourdonin putken modernit toteutukset ovat yleisiä painemittareita myös 2000-luvulla. 

Eugene Bourdon kehitteli myös monia muita laitteita ja mittalaitteita, esimerkiksi erilaisia höyrykoneita, boilereiden turvalaitteita ja tuulimittareita. Hän oli 29. syyskuuta 1884 lopettelemassa kokeitaan, joilla hän pyrki mittaamaan tuulen vaikutusta höyryveturiin. Junasta poistuessaan hän menetti kuitenkin tasapainonsa ja putosi junanraiteiden väliin lyöden otsansa. Lääkärin hoidosta huolimatta Bourdon kuoli perheensä parissa muutaman tunnin kuluttua onnettomuudesta. 


Tiedosto:Rohrfeder colorida.jpg|Bourdon-putken toimintaperiaate.
Tiedosto:WPPressGaugeMech-2.jpg|Bourdonin putken rakenne takaa. Painemittari on kiinnitetty (esimerkiksi letkulla alhaalta) mitattavaan kohteeseen. Paineen muutos saa kaarevan metalliputken deformoitumaan (lisäys venyttää Bourdon-kaarta), mikä muutos välitetään vipukoneistolla näytölle (laitteen vastakkaisella puolella).
Tiedosto:WPGaugeFace-2.jpg|Bourdonin putken (painemittarin) näyttötaulu.


## Lähteet

## Aiheesta muualla
Buick Lucerne

**Buick Lucerne** on full-size-luokan henkilöautomalli jota General Motors valmisti Buick-brändin alla. Sitä koottiin Hamtramckissa, Michiganin osavaltiossa, Yhdysvalloissa. 

Lucerne sai nimensä Luzernin kaupungista, joka sijaitsee Sveitsissä. Se oli Buickin malliston lippulaiva LaCrossen toisen sukupolven esittelemiseen saakka.

## Myyntiluvut Yhdysvalloissa

## Lähteet

## Aiheesta muualla
Agaricaceae

**Agaricaceae** on helttasienten lahkoon kuuluva sieniheimo, joka sisältää herkkusienet (*Agaricus*), sekä muut sienet, jotka on aiemmin luokiteltiin Tulostomataceae-, Lepiotaceae- ja Coprinaceae-heimoihin. Agaricaceaeen kuuluu 85 sukua ja 1&nbsp;340 lajia. Heimon lajit ovat laajalle levinneitä.

## Suvut

* Herkkusienet (*Agaricus*)
* *[[Allopsalliota]]*
* *[[Attamyces]]*
* *[[Barcheria]]*
* Maamunat (*Bovista*)
* *[[Calbovista]]*
* Kuukuset (*Calvatia*)
* Tahmaukonsienet (*Chamaemyces*)
* *[[Chlorophyllum]]*
* *[[Clarkeinda]]*
* *[[Coniolepiota]]*
* †*[[Coprinites]]*
* Mustesienet (*Coprinus*)
* *[[Cystoagaricus]]*
* Jauheukonsienet (*Cystolepiota*)
* *[[Disciseda]]*
* *[[Endoptychum]]*
* *[[Eriocybe]]*
* *[[Gyrophragmium]]*

* *[[Handkea]]*
* *[[Heinemannomyces]]*
* *[[Hymenagaricus]]*
* Pikku-ukonsienet (*Lepiota*)
* Valkoukonsienet (*Leucoagaricus*)
* Poimu-ukonsienet (*Leucocoprinus*)
* Tuhkelot (*Lycoperdon*)
* Ukonsienet (*Macrolepiota*)
* Jauhikkaat (*Melanophyllum*)
* *[[Micropsalliota]]*
* *[[Montagnea]]*
* *[[Podaxis]]*
* *[[Ripartitella]]*
* *[[Rugosospora]]*
* *[[Sericeomyces]]*
* *[[Smithiomyces]]*
* Jalkakuukuset (*Tulostoma*)
* *[[Verrucospora]]*

## Lähteet
Lapin Helvetti (yhtye)

**Lapin Helvetti** on oululainen thrash metal -yhtye, jonka Läjä Äijälä perusti loppuvuonna 2016 hajottamansa Terveet Kädet -yhtyeen tilalle. Yhtye aloitti soittamalla Terveiden Käsien julkaisematta jääneelle *[[Minun vereni]]* -albumille nauhoitettuja kappaleita vaihtoehtoisella otteella. Yhtyeen musiikissa on vivahteita myös metallimusiikista sekä yhtyeistä kuten Slayer, Discharge, Motörhead ja Venom. Yhtyeen nimi tulee Muoniossa sijaitsevasta saman nimisestä rotkojärvestä.

Yhtyeen esikoisalbumi *[[Lapin Helvetti (Lapin Helvetin albumi)|Lapin Helvetti]]* julkaistiin 8. joulukuuta 2017 levymerkillä Svart Records. Lapin Helvetin kokoonpano on soittanut vuodesta 2019 keikkoja myös Terveet Kädet -nimellä. 

## Lähteet
Buick Park Avenue

**Buick Park Avenue** on full-size-luokan henkilöautomalli jota General Motors valmisti Buick-brändin alla.

## Sukupolvet

Tiedosto:1st-Buick-Park-Avenue.jpg|Ensimmäinen sukupolvi(1991–1996)
Tiedosto:Buick Park Avenue -- 01-07-2012.jpg|Toinen sukupolvi(1997–2005)
Tiedosto:Buick Park Avenue CN China 2012-05-27.jpg|Kolmas sukupolvi(2007–2012)
Three Billboards Outside Ebbing, Missouri

**Three Billboards Outside Ebbing, Missouri** on vuonna 2017 ensi-iltansa saanut brittiläis-yhdysvaltalainen musta komediaelokuva, jonka on ohjannut, käsikirjoittanut ja osin tuottanut Martin McDonagh. Elokuvan pääosissa ovat Frances McDormand, Woody Harrelson, Sam Rockwell, John Hawkes ja Peter Dinklage. Elokuva kertoo naisesta (McDormand), joka syyttää pikkukaupunkinsa poliisia tyttärensä murhatapauksen tutkinnan tyrimisestä.

*Three Billboards* sai ensi-iltansa Venetsian elokuvajuhlilla 4. syyskuuta 2017. Teatterilevitykseen se saapui Yhdysvalloissa 10. marraskuuta 2017 ja Suomessa 23. helmikuuta 2018.

Vuoden 2018 Oscar-gaalassa McDormand palkittiin parhaan naispääosan ja Rockwell parhaan miessivuosan palkinnoilla. Se sai yhteensä seitsemän ehdokkuutta muun muassa parhaasta elokuvasta, alkuperäisestä käsikirjoituksesta ja toinen ehdokkuus parhaasta miessivuosasta (Harrelson). Golden Globe -ehdokkuuksia se sai kuusi, joista se palkittiin neljällä, parhaasta draamaelokuvasta, naispääosasta (McDormand), miessivuosasta (Rockwell) ja käsikirjoituksesta.

## Näyttelijät

## Vastaanotto
### Arvostelut
*Three Billboards Outside Ebbing, Missouri* on saanut hyvän vastaanoton. Arvosteluja keräävällä Rotten Tomatoes -sivustolla 92 prosenttia kriitikoista on antanut sille myönteisen arvostelun keskimääräisellä arvosanalla 8,5/10. Tulos perustuu 314 arvosteluun. Kriitikoiden yleinen mielipide on seuraava: ”*Three Billboards Outside Ebbing, Missouri* tasapainottelee näppärästi mustaa komediaa vasten polttavaa draamaa – –  ja ammentaa samalla unohtumattomia suorituksia sen konkarilta näyttelijäkaartilta.” Metacritic-sivustolla sillä on 88 pistettä sadasta.

Suomessa *[[Helsingin Sanomat|Helsingin Sanomien]]* Juha Typpö antoi elokuvalle kolme tähteä. Hän piti McDormandin roolisuorituksesta mutta arvioi elokuvan huumoria halvaksi. Myös *[[Hufvudstadsbladet]]in* Sara Ehnholm Hielm antoi elokuvalle kolme tähteä ja kertoi pitävänsä kokonaisuutta televisiomaisena.

### Palkinnot ja ehdokkuudet

## Lähteet

## Aiheesta muualla
*
*
*
*
Brother Where You Bound

__NOTOC__
**Brother Where You Bound** on brittiläisen pop rock -yhtye Supertrampin kahdeksas studioalbumi, joka julkaistiin vuonna 1985. Albumi debytoi Yhdysvalloissa Billboard 200 -listan sijalla 21. Albumi oli yhtyeen ensimmäinen perustajajäsenen ja solistin Roger Hodgsonin eron jälkeen.

Albumi debytoi Britannian albumilistan sijalla 20. Yhdysvalloissa se nousi Billboard 200 -listan sijalle 21.

## Kappaleet
### A-puoli
# 
# 
# 
# 

### B-puoli
# 
# 

## Kokoonpano

* Rick Davies - laulu, kosketinsoittimet
* John A. Helliwell - saksofonit
* Bob Siebenberg - rummut
* Dougie Thomson - basso
* Marty Walsh - kitara (kappaleissa 1, 2, 4 & 5)
* Doug Wintz - trumpetti (kappaleessa "Cannonball")
* Cha Cha - taustalaulu (kappaleessa "Still in Love")
* Scott Page - huilu (kappaleissa 4 & 5)
* David Gilmour - kitarasoolot (kappaleessa "Brother Where You Bound")
* Scott Corham - kitara (kappaleessa "Brother Where You Bound")

## Arvostelut
* Allmusic: 

## Lähteet
Koominen ooppera

**Koominen ooppera** voi viitata seuraaviin asioihin:

* Opéra comique, ranskalainen koominen ooppera
* Opera buffa, Italiassa 1700-luvulla kehittynyt koominen ooppera
* Helsingin Koominen Ooppera, Helsingissä vuonna 2016 toimintansa aloittanut oopperatalo
Pete Turner

**Donald Peter ”Pete” Turner** (30. toukokuuta 1934 Albany, New York – 18. syyskuuta 2017 Wainscott, New York) oli yhdysvaltalainen valokuvaaja, jota pidetään yhtenä ensimmäisistä värivalokuvauksen suurista mestareista. Hänen värikylläiset ja pelkistetyt, realismista etäisyyttä ottavat valokuvansa eri puolilta maailmaa olivat usein kuvauksen jälkeisen jälkikäsittelyn tulosta aikana, jolloin se ei ollut vielä yhtä tavallista kuin nykyään. Niiden tekomenetelminä olivat muun muassa suodattimet, jäljennöskuvaus ja päällekkäisvalotus. Pete Turnerin valokuvat tulivat tunnetuiksi myös levynkansista, etenkin Creed Taylorin tuottamista jazzalbumeista kuten Oliver Nelsonin *[[The Blues and the Abstract Truth]]* (1961), Antonio Carlos Jobimin *[[Wave (albumi)|Wave]]* (1967) ja Milt Jacksonin *Sunflowers* (1972). Vuonna 2006 yli 80 Turnerin levynkantta koottiin kirjaksi *The Color of Jazz*.

## Elämä ja ura
Pete Turner varttui New Yorkin Albanyssä kiertue-elämää viettäneen orkesterinjohtajan poikana. Hän opiskeli valokuvausta Rochester Institute of Technologyssa ja palveli sitten armeijan taistelukuvauskeskuksessa Queensissä, jossa hän toimi laboratoriopäällikkönä ja sai tuntumaa erilaisiin värikuvausprosesseihin. Vapauduttuaan hän ryhtyi freelance-valokuvaajaksi ja sai kuukauden mittaisen toimeksiannon Airstream-matkailuvaunuyhtiöltä seurata 43 vaunun karavaanin matkaa Etelä-Afrikasta mantereen poikki Egyptiin. Värikylläiset Afrikan-kuvat poikivat toimeksiantoja muun muassa *[[Esquire (lehti)|Esquire]]*- ja *[[Sports Illustrated]]* -lehdiltä, mainostoimistoilta ja elokuvayhtiöiltä. Hän toimi stillkuvaajana muun muassa elokuvien *[[Kleopatra (vuoden 1963 elokuva)|Kleopatra]]* (1963) ja *[[Liskojen yö (elokuva)|Liskojen yö]]* (1964) kuvauksissa.

## Lähteet

## Aiheesta muualla
*Pete Turnerin verkkosivusto
*Pete Turner International Centre of Photographyn sivustolla
Michel-Jean Sedaine

**Michel-Jean Sedaine** (2. kesäkuuta 1719 Pariisi – 17. toukokuuta 1797 Pariisi) oli ranskalainen kirjailija, tunnettu varsinkin näytelmästään *[[Le philosophe sans le savoir]]* (1765), joka on parhaita ranskalaisia porvarillisia huvinäytelmiä 1700-luvulla. Hän on kirjoittanut myös yli 20 koomista oopperatekstiä ja sepittänyt joukon runoja. 

Sedaine jatkoi näytelmärunoilija-libretisti C. S. Favartin (1710–1792) aloittaman uuden oopperataidemuodon kehittämistä lisäämällä realismia ja vähentämällä koomisia aineksia. Hänen librettonsa *Guillaume Tell* oli vastaus Ranskan vallankumoukseen. Sedaine oli Pierre-Alexandre Monsignyn, Gluckin, Philidorin ja Grétryn libretisti. *Le Roy et le fermier* oli mullistava teos kehityskaaressa koomisen oopperan harmittomasta huvinäytelmästä poliittiseksi musiikkiteatteriksi.

Hän oli kuningatar Marie Antoinetten suosikkinäytelmäkirjailija, jonka teoksia tämä esitti harrastajapohjalta omassa yksityisteatterissaan Petit Trianonin linnassa 1780-luvun alkupuolella.

## Librettoja
* *Le déserteur* (*[[Sotilaskarkuri (ooppera)|Sotilaskarkuri]]*, 1769) Pierre-Alexandre Monsignyn säveltämä ooppera
* *Guillaume Tell* (*[[Vilhelm Tell (ooppera)|Vilhelm Tell]]*; Pariisi, 1791), drame mis en musique; André-Ernest-Modesty Grétryn säveltämä ooppera
* *Richard Coeur-de-Lion* (*[[Rikhard Leijonanmieli]]*, 1784); André-Ernest-Modesty Grétryn säveltämä ooppera
* *Le Roy et le fermier* (*[[Kuningas ja talonpoika]]*, 1762) Pierre-Alexandre Monsignyn säveltämä koominen ooppera, perustuu Robert Dodsleyn näytelmään

## Lähteet

## Aiheesta muualla
The Disaster Artist

**The Disaster Artist** on vuonna 2017 ensi-iltansa saanut yhdysvaltalainen elämäkerrallinen draamakomediaelokuva, jonka on ohjannut James Franco. Scott Neustadterin ja Michael H. Weberin käsikirjoittama elokuva perustuu Greg Sesteron samannimiseen kirjaan, ja se kertoo Tommy Wiseaun kulttielokuvan *[[The Room]]* (2003) tekemisestä. Elokuvan pääosia esittävät James ja Dave Franco; sivurooleissa esiintyvät Seth Rogen, Alison Brie, Ari Graynor, Josh Hutcherson ja Jacki Weaver.

*The Disaster Artist* sai ensi-iltansa South by Southwest -festivaaleilla 12. maaliskuuta 2017. Teatteriensi-illan se sai Yhdysvalloissa 1. joulukuuta 2017 ja Suomessa 2. helmikuuta 2018. James Franco palkittiin parhaan miespääosan Golden Globella vuoden 2018 gaalassa.

## Näyttelijät

## Arvosteluja

## Lähteet

## Aiheesta muualla
*
Sunjong

**Sunjong** (; 25. maaliskuuta 1874 Soul, Joseon – 24. huhtikuuta 1926 Keijō (Soul), Japanin keisarikunta) oli Korean toinen ja viimeinen keisari sekä Yi-dynastian 27. hallitsija vuosina 1907–1910. Hänet tunnettiin myös nimellä **Yung-hui**.

## Varhainen elämä
Hän oli keisari Gojongin neljäs poika. Hänestä tuli kruununprinssi 18. helmikuuta 1875. Tämän kunniaksi Gojong antoi kullatulle taululle kaiverretun käskyn, jolla teki pojastaan kruununprinssin.

## Avioliitto ja lapset
Sunjong nai ensimmäisen vaimonsa, Sunmyeongin (1872–1907) ollessaan 8-vuotias vuonna 1882; tämä kuoli hieman ennen kuin Sunjong asetettiin valtaistuimelle vuonna 1907. Vuosina 1907–1926 Sunjong oli naimisissa keisarinna Sunjeongin (1894–1966) kanssa.

Sunjong ei koskaan saanut omia lapsia.

## Keisarina
Vuonna 1907 Gojong pakotettiin luopumaan vallasta Sunjongin hyväksi. Valtaan noustuaan Sunjong joutui heti allekirjoittamaan Japanin–Korean sopimuksen, joka antoi japanilaisten valvoa ja vaikuttaa Korean sisäisiin asioihin, ja tämä mahdollisti myös japanilaisten ministerien nimittämisen Korean hallitukseen.

Sunjongin koko nimi oli *hänen keisarillinen korkeutensa, Korean keisari Sunjong Munon Muryeong Donin Seonggyeong* ().

Sunjongin valtakaudella Korea menetti vähitellen itsenäisyytensä ja lopulta Yi-dynastian 518 vuotta kestänyt valtakausi Koreassa päättyi, kun Japani liitti Korean itseensä 29. elokuuta 1910, minkä jälkeen Korea oli osana Japania 35 vuoden ajan. Sunjong ja tämän vaimo asuivat käytännössä vankeina Changdeokgungin palatsissa kuolemaansa saakka.

Sunjongin kuoltua hänen nuorempi veljensä Yi Un nousi virallisesti "Changdeokgungin palatsin kuninkaaksi", koska japanilaiset olivat Korean valloitettuaan luvanneet, että maalla olisi oma hallitsija Japanin keisarin suomalla oikeudella. Käytännössä japanilaiset siirtomaaisännät kuitenkin hallitsivat Koreaa ilman tätä.

## Kunnianosoituksia

### Korealaiset

*  Kultaisen hallitsijan ritarikunta (1900)
*  Hyväenteisten tähtien ritarikunta (1900)
*  Luumukukan ritarikunta (1900)
*  Hyväenteisen feeniksin ritarikunta (perustaja)

Lähde:

### Ulkomaalaiset

*  Krysanteemiritarikunta (Japani, 1907)
*  Leopoldin ritarikunta (Belgia)

Lähde:

## Lähteet
Some Things Never Change

__NOTOC__
**Some Things Never Change** on brittiläisen pop rock -yhtye Supertrampin kymmenes studioalbumi, joka julkaistiin vuonna 1997. Albumi debytoi Britannian albumilistan sijalla 74.

## Kappaleet
Kaikki kappaleet kirjoittanut Rick Davies, ellei toisin mainita.
#
#
#
#
#
#
#
#
#
#
#
#

## Tekijät
### Supertramp
* Rick Davies – laulu, kosketinsoittimet
* Mark Hart – laulu, kosketinsoittimet, kitarat
* John Helliwell – saksofonit, puupuhallinsoittimet
* Cliff Hugo – bassokitara
* Bob Siebenberg – rummut (paitsi ”And the Light”)
* Lee R. Thornburg – trumpetti, pasuuna, taustalaulut
* Carl Verheyen – kitarat
* Tom Walsh – lyömäsoittimet, rummut (kappaleessa ”And the Light”)
+
* Bob Danzinger – kalimbat
* Karen Lawrence ja Kim Nail – taustalaulut

### Tuotanto
* Jack Douglas – tuottaja (paitsi ”And the Light” yhdessä Fred Mandelin kanssa)
* Jay Messina – äänitys (paitsi ”And the Light” yhdessä Ian Gardnerin kanssa)
* Rick Davies – vastaava tuottaja
* Michael Scotella – apulaisteknikko (Ocean Way -studiot)
* Ian Gardner – apulaisteknikko (The Backyard -studiot)
* Manhattan Center -studiot, New York – miksaus
* Rich Clark, Roy Clark ja Brian Hargrove – apulaisteknikot (miksaus)
* Bob Ludwig / Gateway-studiot, Portland – masterointi
* Hugh Syme ja Dimo Safari – kansitaide
* Richard Frankel – taiteellinen johtaja
* Dennis Keeley – valokuvat yhtyeestä

## Arvostelut
* Allmusic: 

## Lähteet
Royal Ordnance

**Royal Ordnance** oli Britanniassa valtion asetehtaista 1985 muodostettu yhtiö, joka yksityistettiin ja myyntiin British Aerospacelle huhtikuussa 1987, josta  tuli BAE Systems vuonna 1999. Nimi Royal Ordnance oli käytössä vuoteen 2004 asti.

## Historia

Britannian kuninkaallisten asetehtaiden historia ulottuu 1500-luvulle, jolloin Waltham Abbeyssa valmistettiin ruutia. Kruunu otti ruutitehtaat hallintaansa ennen Napoleonin sotia. Ennen ensimmäistä maailmansotaa merkittävimmät asetehtaat olivat Royal Arsenal Woolwichissa Thamesin etelärannalla ja Royal Small Arms Factory (RSAF Enfield) Enfield Lockissa kanavan varrella Enfieldissä pohjois-Lontoossa.

Ensimmäisen maailmansodan aikana perustettiin ampumatarvikeministeriö ja ministeriksi nimitettiin David Lloyd George. Vuoden 1917 lopussa maassa oli 143 valtion tehdasta ja 20 000 yksityistä laitosta joissa työskenteli kaksi miljoonaa työntekijää varusteluteollisuudessa.

Toisen maailmansodan edellä aloitettiin uudelleen voimakas varusteluohjelma. Vuodesta 1938 lähtien perustettiin 44 Royal Ordnance Factory -tehdasta, jotka jakautuivat kalustoa valmistaviin tehtaisiin, räjähdysainetehtaisiin ja ammustehtaisiin (Filling Factories).
Nämä täydensivät Woolwichin Royal Arsenalin, Waltham Abbeyn Royal Gunpowder Factoryn (RGPF)  ja  Royal Small Arms Factory RSAF Enfieldin tuotantoa, joiden laitokset olivat lähellä Lontoota ja niitä pidettiin haavoittuvana saksalaisten pommityksille. Royal Ordnance Factoryt olivat varusteluministeriön ja puolustusministeriön alaisuudessa aina yksityistämiseen asti.

Yhtiöittämispäivänä 2. tammikuuta 1985 muodostettiin kahdestatoista kuninkaallisesta asetehtaasta, Waltham Abbeyn laitoksista ja RSAF Enfieldista sekä kolmesta Agency Factories'ista Royal Ordnance plc. Sen pääkonttori oli Royal Ordnance Factory Chorley'lla, joka sijaitsi Euxtonin kylässä lähellä Chorleyn kaupunkia Lancashiressa.

Yhtiö oli tarkoitus yksityistää viemällä se pörssiin. Tämä ei onnistunut olemassa olevien sopimusten, puolustusministeriön tarpeiden ja yhtiön rahatilanteen vuoksi. Yhtiön arvoksi uskottiin aluksi 400 miljoonaa puntaa. Myöhemmin optimistisena pidettiin 150 miljoonan hintaa.

Ongelmia ratkottiin myymällä Challenger 1 -panssarivaunun oikeudet Vickersille syksyllä 1986. Vaunuja valmistanut Leedsin tehdas suljettiin myöhemmin.

Valtio sai yhtiöstä neljä tarjousta. Lopulta GKN-autotehdas hävisi kilpailun BAE:lle, joka maksoi 190 miljoonaa puntaa.
Myyntihetkellä yhtiöllä oli 16 tehdasta ja noin 19000 työntekijää.
Ensimmäisinä lakkautettiin Patricroftin tehdas Manchesterissa, RSAF Enfield ja Waltham Abbey Lontoossa. Bishoptonin tehdas Erskineissa Skotlannissa lakkautettiin 2000.

Vuonna 2005 BAe Land Systems Munitions and Ordnancella oli noin 1650 työntekijää vanhoilla RO-tehtaiden sijaintipaikoilla Birtley, Bishopton, Bridgwater, Chorley, Glascoed, Radway Green ja Shrivenham.

## Lähteet

## Aiheesta muualla

* Records of the Royal Ordnance Factories, The National Archives
Supertrampin diskografia

Brittiläisen pop rock -yhtye **[[Supertramp]]in diskografia**.

## Albumit
### Studioalbumit
* *[[Supertramp (albumi)|Supertramp]]* (1970)
* *[[Indelibly Stamped]]* (1971)
* *[[Crime of the Century]]* (1974)
* *[[Crisis? What Crisis?]]* (1975)
* *[[Even in the Quietest Moments...]]* (1977)
* *[[Breakfast in America]]* (1979)
* *[[...Famous Last Words...]]* (1982)
* *[[Brother Where You Bound]]* (1982)
* *[[Free as a Bird (albumi)|Free as a Bird]]* (1987)
* *[[Some Things Never Change]]* (1997)
* *[[Slow Motion]]* (2002)

## Livealbumit
* *[[Paris (Supertrampin albumi)|Paris]]* (1980)
* *[[Live ’88]]* (1988)
* *[[It Was the Best of Times]]* (1999)
* *[[Is Everybody Listening?]]* (2001)
* *[[Live, 1997]]* (2006)
* *[[70–10 Tour]]* (2010)

## Kokoelmat
* *[[The Autobiography of Supertramp]]* (1986)
* *[[The Very Best of Supertramp]]* (1990)
* *[[The Very Best of Supertramp 2]]* (1992)
* *[[Retrospectacle – The Supertramp Anthology]]* (2005)

## Videot
* *[[The Story So Far...]]* (1990)
* *[[Live In Paris ’79]]* (2012)
## Singlet
* 1971 *Forever*
* 1971 *Land Ho*
* 1974 *Dreamer*
* 1974 *Bloody Well Right*
* 1975 *Lady*
* 1976 *Ain’t Nobody But Me*
* 1977 *Give a Little Bit* 
* 1977 *Babaji*
* 1978 *From Now On*
* 1979 *The Logical Song*
* 1979 *Breakfast in America*
* 1979 *Goodbye Stranger*
* 1979 *Take the Long Way Home*
* 1980 *Dreamer (live)*
* 1980 *Breakfast in America (live)*
* 1980 *Take the Long Way Home (live)*
* 1982 *It’s Raining Again*
* 1982 *Don’t Leave Me Now*
* 1982 *Crazy*
* 1983 *My Kind of Lady*
* 1983 *Still in Love
* 1985 *Cannonball*
* 1985 *Better Days*
* 1987 *I’m Beggin' You*
* 1988 *Free as a Bird*
* 1989 *School*
* 1992 *Give a Little Bit*
* 1997 *You Won, I Lose*
* 1997 *Listen to Me, Please*
* 2002 *Slow Motion''

## Musiikkivideot
* "All Along The Watchtower" (1970)
* "Dreamer" (1974)
* "Lady" (1976)
* "Give a Little Bit" (1977)
* "Babaji" (1977)
* "Fool's Overture" (1977)
* "Goodbye Stranger" (1979)
* "The Logical Song" (1979)
* "Breakfast in America" (1979)
* "Take The Long Way Home" (1980)
* "It's Raining Again" (1982)
* "My Kind of Lady" (1983)
* "Don't Leave Me Now" (1983)
* "Cannonball" (1985)
* "Better Days" (1985)
* "Brother Where You Bound" (1985)
* "I'm Beggin' You" (1987)
* "Free as a Bird" (1988)
* "School" (1990)

## Lähteet
Duncraigin rautatieasema

**Duncraigin rautatieasema** on rautatieasema Skotlannissa lähellä Duncraig Castlen kartanoa Ylämaan hallintoalueella. Se sijaitsee Kyle of Lochalshin radan varrella.

Asema oli alun perin Duncraig Castlen yksityinen asema, ja sen nimi oli **Duncraig Platform**. Yleisölle se avattiin 23. toukokuuta 1949, ja nykyinen nimi tuli käyttöön 10. syyskuuta 1962. Asemaa ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiinkin virallisesti 7. joulukuuta 1964. Käytännössä se pysyi kuitenkin avoinna, sillä leikkauksia vastaan kapinoineet paikalliset veturinkuljettajat eivät suostuneet hyväksymään aseman sulkemista ja pysäyttivät edelleen junansa siellä. Lopulta British Railways Board avasi Duncraigin aseman vastentahtoisesti uudelleen 5. tammikuuta 1976.

Duncraigin asema on B-tason suojeltu rakennus. Kaudella 2017–2018 sitä käytti 408 matkustajaa.

## Lähteet
* 

### Viitteet
Mattopiiska

**Mattopiiska** on siivousväline, jolla *tampataan* eli *tomutetaan* mattoja lyömällä niitä pölyn ja roskien poistamiseksi. Mattopiiskat on perinteisesti punottu rottingista, bambusta tai muusta taipuisasta puuaineksesta, mutta nykyisin mattopiiskoja valmistetaan myös muovista. Mattopiiskassa on puolisen metriä pitkä taipuisa varsi ja levymäinen lyöntiosa, jonka suurista aukoista pöly pöllähtää irti mattoa hakattaessa.

## Mattoteline
Tamppaamista varten matot ripustetaan ulkona sijaitsevaan *mattotelineeseen* (myös *tuuletusteline*), jossa on vaakasuora orsi parin metrin korkeudella. Teline on sijoitettu pihalle niin, että orren yli taitettu matto päästään tamppaamaan molemmilta puolin telinettä. Ennen tamppausta suurimmat roskat voidaan irrottaa matosta erityisellä harjalla. Matto voidaan vielä kääntää telineessä ympäri, jotta myös maton toinen puoli tulee tampatuksi. Mattotelineitä on myös kerrostalojen siivousparvekkeilla, mutta pöly- ja meluhaitan vuoksi mattojen puhdistus voi niissä olla sallittua vain pudistelemalla ja harjaamalla tai olla kokonaan kiellettyä.

Mattojen tamppaaminen jopa viikoittain siivouksen yhteydessä on ollut Suomessa yleistä aiemmin, kun mattoina käytettiin kestäviä räsymattoja eikä pölynimuri ollut vielä yleistynyt kotitalouksissa. Nykyisin muun muassa Marttaliitto ja kotitalousneuvojat pitävät mattojen tamppausta turhana ja mattoja kuluttavana, ja suosittelevat mieluummin imurointia. Tampatessa irronnut pöly imeytyy helposti heti takaisin mattoon siinä olevan hankaussähkön voimasta. Monet nykyiset mattotyypit eivät kestä toistuvaa tamppausta. Juutti- ja muovipohjaiset matot eivät myöskään kestä talven pakkassäitä räsymattojen tavoin. Sen sijaan villamattojen puhdistus pakkaslumella on yhä tehokasta, kunhan matot on ensin jäähdytetty ulkoilmassa.

## Matontamppauskone
Mattojen tamppaamiseen on kehitetty erilaisia koneita, jotka tamppaavat maton sitä rikkomatta ja imevät pölyn suodattimeen ja säiliöön. Näitä käytetään nykyisin lähinnä mattopesuloissa.

## Lähteet
Kōkaku

**Kōkaku** (; syntyjään *Tomohito*; 23. syyskuuta 1771 – 11. joulukuuta 1840) oli perinteisen japanilaisen vallanperimysjärjestyksen mukaan Japanin 119. keisari, joka hallitsi Japania Edo-kauden loppupuolella vuosina 1779–1817. Hän oli ensimmäinen keisari, joka kuului Japanin keisarillisen suvun Kan’in-haaraan, jonka jäseniä kaikki myöhemmät keisarit Ninkōsta Naruhitoon ovat olleet. Kōkaku luopui toukokuussa 1817 vallasta poikansa Ninkōn hyväksi saaden arvonimen daijō tennō (). Hän oli Japanin viimeinen daijō tennō ennen keisari Akihiton eroamista 30. huhtikuuta 2019.

## Elämä
Kōkakun alkuperäinen nimi oli Tomohito, ja hän syntyi 23. syyskuuta 1771. Hän kuului keisarillisen suvun Kan’in-haaraan ja oli prinssi Sukehiton poika. Vuonna 1779 keisari Go-Momozono oli kuolemaisillaan. Hänellä ei ollut yhtään poikaa, joten eronnut keisarinna Go-Sakuramachi taivutteli keisarin adoptoimaan Tomohiton. Go-Momozonon kuoltua 16. joulukuuta 1779 Tomohitosta tuli keisari ja hän sai hallitsijanimen Kōkaku. Vuonna 1781 hänellä oli tärkeä rooli vanhojen keisarillista oikeusistuinta käsittelevien seremonioiden palauttamisessa. 

Yksi Kōkakun valtakauden merkittävimmistä tapahtumista oli suuri vuosien 1782–1788 pula-aika, nälkään ja tauteihin kuoli yli 900&nbsp;000 ihmistä.

Vuonna 1817 Kōkaku luopui vallasta. Hänen seuraajansa on hänen neljäs poikansa Ninkō. Kōkaku kuoli 69-vuotiaana 11. joulukuuta 1840.

## Lähteet

## Aiheesta muualla
Bengt Hultqvist

**Bengt Karl Gustaf Hultqvist** (21. elokuuta 1927 Hemmesjö, nyk. Växjön kunta – 24. helmikuuta 2019) oli ruotsalainen avaruusfysiikan professori. Häntä pidetään eräänä ruotsalaisen avaruustutkimuksen isänä. Hän oli Ruotsin avaruusfysiikan instituutin ensimmäinen ja pitkäaikainen johtaja (vuosina 1956–1994). Hän kehitti merkittävästi Ruotsin avaruustutkimusta ja oli voimahahmo esimerkiksi eurooppalaisen EISCAT-ionosfääritutkaverkoston synnyttämisessä. Professori Bengt Hultqvist kutsuttiin vuonna 1995 Suomen ulkomaiseksi tieteen akateemikoksi.

Hultqvist opiskeli luonnontieteitä Tukholman yliopistossa. Perustutkinnon suorittamisen jälkeen Tukholman radiofysikaalisen instituutin professori Rolf Sievert palkkasi hänet tutkimusryhmäänsä. Tämän työn tuloksista, fysiikan pääaineesta Hultqvist väitteli huhtikuussa 1956 filosofian tohtoriksi (Tukholman yliopisto).

Hultqvistin esimies professori Sievert oli Kiirunan geofysikaalista observatoriota (Kiruna Geofysiska Observatorium, KGO) valmistelleen Ruotsin kuninkaallisen tiedeakatemian komitean puheenjohtaja. Hän ehdotti keväällä 1956, että Hultqvist muuttaisi Kiirunaan ja ottaisi vastuun uudesta observatoriosta. Kiirunan geofysikaalinen observatorio vihittiin käyttöön 2. heinäkuuta 1957. Hultqvist johti observatoriota 37 vuotta eläkkeelle jäämiseensä saakka (1994). Tänä ajanjaksona alkujaan 6 hengen observatorio (1957–1973) ja sitä seurannut Kiirunan geofysikaalinen instituutti (Kiruna Geofysiska Institut, KGI, 1973–1987) kehittyi oheistoimintoineen 450 hengen (sis. 100 opiskelijaa) yhteisöksi. Ruotsin avaruusfysiikan instituutti (Institutet för rymdfysik, IRF, 1987–) nousi kansainvälisesti tunnustetuksi avaruustutkimuskeskukseksi. Vuonna 2007 IRF:ssä työskenteli 110 henkeä, joista 70 päätoimipisteessä Kiirunassa. Observatorion johtamisen rinnalla Hultqvist toimi ensin Uumajan yliopiston ja sitten Kiirunan geofysikaalisen observatorion geokosmofysiikan professorina (1967–1973 ja 1973–1987) sekä vuosina 1987–1994 IRF:n avaruusfysiikan professorina. 

Eläkkeelle jäätyään Hultqvist siirtyi johtamaan uutta Kansainvälistä avaruustieteen instituuttia (International Space Science Institute, ISSI) Sveitsin Berniin neljäksi vuodeksi (1995–1999). Hän oli vielä vuosina 2001–2009 luottamustehtävänään kansainvälisen geomagnetismin ja aeronomian yhdistyksen pääsihteeri (International Association of Geomagnetism and Aeronomy (IAGA), general secretary). 

Hultqvist sai useita kotimaisia ja ulkomaisia tunnustuksia työstään. 

## Lähteet

## Aiheesta muualla
*Ruotsin avaruusfysiikan instituutin (Institutet för rymdfysik) kotisivut   (irf.se)
*Vem är det : Svensk biografisk handbok (1969) s. 432  (runeberg.org)
*World Who's Who (2004, s.768–769)
Hanne Ørstavik

**Hanne Ørstavik** (s. 28. marraskuuta 1969 Tana, Finnmark,Norja)  on norjalainen kirjailija. Hänen esikoisteoksen *Hakki* ilmestyi 1994. Ørstavikin teoksia on käännetty yli 20 kielelle.

Ørstavikon opiskellut yliopistossa psykologiaa ja sosiologiaa, mutta keskeytti opiskelun omistautuakseen kokonaan kirjoittamiselle. Kirjoissa kuitenkin ilmenee kiinnostus näihin aiheisiin. 

Ørstavik on merkittävimpiä nykynorjalaisia kirjailijoita. Hänen teoksensa ovat saaneet kriitikoilta hyvän vastaanoton. Hän käsittelee kirjoissaan eksistentiaalisia kysymyksiä.  Hänen tyylinsä on yhdistelmä psykologisesti terävää kerrontatekniikka ja ihmisen mielen havainnoivaa kuvausta ja tulkintaa.

## Suomennetut teokset
**Kulunut aika* (*Tiden det tar*), suomentaja Outi Menna. Like, 2004 (Kääntöpiiri.). 
**Pappi* (*Presten*), suomentaja Tuula Tuuva. Like, 2006 
**Rakkaus* (*Kjærlighet*), suomentaja Tuula Tuuva. Like, 2003 (Kääntöpiiri.).  
**Yhtä totta kuin olen todellinen* (*Like sant som jer er virkelig*), suomentaja Tuula Tuuva. Like, 2003 (Kääntöpiiri.). .

## Palkinnot ja tunnustukset
* Tanums kvinnestipend 1998
* P2-lytternes romanpris 1999, teoksesta *Like sant som jeg er virkelig*
* Sult-palkinto 1999
* Havmannprisen 2000, teoksesta *Tiden det tar*
* Oktoberprisen 2000
* Doblougprisen 2002
* Amalie Skram -palkinto 2002
* Klassekampens litteraturpris 2004, teoksesta *Presten*
* Brage-palkinto 2004, teoksesta *Presten*
* Aschehougprisen 2007

## Lähteet
Ideonella sakaiensis

**Ideonella sakaiensis** on *Ideonella*-sukuun ja Comamonadaceae-heimoon kuuluva bakteeri, joka kykenee hajottamaan polyetyleenitereftalaatti- eli PET-muovia.

*I. sakaiensis* -bakteerin löysi Japanissa Kioton teknologian instituutin ja Keion yliopiston tutkijaryhmä vuonna 2016. Ryhmä etsi muovinkierrätyskeskuksen ulkopuolelta otetuista PET-näytteistä muovin hiiltä elämiseensä käyttäviä bakteereita.

## Bakteerin ominaisuudet

*I. sakaiensis* on aerobinen ja sauvamainen gramnegatiivinen bakteeri, joka ei muodosta itiöitä. Bakteerit ovat liikkuvia ja niillä on yksi siima. Oksidaasi- ja katalaasitestit ovat bakteerille positiiviset. Bakteeri kasvaa 5,5–9 (optimaalisesti 7–7,5) pH:n happamuudessa ja 15–42&nbsp;°C:n (optimaalisesti 30–37&nbsp;°C) lämpötilassa. Bakteeri on lajien välisen sukulaisuustutkimuksen perusteella sijoitettu *Ideonella*-sukuun samankaltaisten *Ideonella dechloratans* ja *Ideonella azotifigens* -lajien kanssa. Bakteerin kolonniat ovat värittömiä, tasaisia ja pyöreähköjä.

*I. sakaiensis* pilkkoo PET-polymeeriä veden kanssa toimivan PETaasientsyymin avulla monomeerisiksi mono-2-hydroksietyylitereftalaatti (MHET) -molekyyleiksi. MHET hajoaa edelleen vedessä toimivan MHETaasin vaikutuksesta tereftaalihapoksi ja etyleeniglykoliksi, jotka eivät ole ympäristölle haitallisia, sillä ne hajoavat edelleen hiilidioksidiksi ja vedeksi.

## Löydön merkitys
Lajia saatetaan voida käyttää PET-muovin kierrätyksessä. Ennen lajin löytymistä ainoat tunnetut PET-muovia hajottavat eliöt olivat tietyt sienet, muun muassa *[[Pestalopsis microspora]]*. Bakteereilla kestää kuitenkin ohuen PET-kalvon hajottamisessa hieman yli kuusi viikkoa, joten sen käytännöllinen käyttö vaatii bakteerin geneettistä muuntelua.

Huhtikuussa 2018 tutkijaryhmä muokkasi *I. sakaiensis*-bakteerin tuottaman PETaasientsyymin rakennetta ja huomasi, että entsyymin kyky pilkkoa PET-muovia oli samalla tehostunut 20 prosenttia suhteessa luonnossa esiintyvään entsyymiin.

## Katso myös
*Isovahakoisa (*Galleria mellonella*), koisiin kuuluva perhonen jonka toukka hajottaa polyeteeni-muovia.
**[[Pestalopsis microspora]]*, polyuretaania hajottava sieni.
**[[Aspergillus tubingensis]]*, polyuretaania hajottava sieni.

## Lähteet

## Aiheesta muualla
*UniProt: Taxonomy -  Ideonella sakaiensis 
*Tutkijat kasvattivat vahingossa muovia syövän entsyymin ruokahalua – nyt se avaa oven jäteongelman ratkaisemiselle Yle, 2018
Richard B. Spencer

**Richard Bertrand Spencer** on yhdysvaltalainen uusnatsi, juutalaisvastainen salaliittoteoreetikko ja valkoisen ylivallan kannattaja. Spencer on opiskellut eri yliopistoissa muun muassa: kirjallisuutta ja humanistisia aineita. Vuonna 2007 Spencer erotettiin yhdysvaltalaisesta konservatiivilehdestä äärioikeistolaisten mielipiteidensä takia. Vuonna 2010 Spencer perusti alternativeright.com-sivuston. Omien sanojensa mukaan hän loi käsitteen alt-right. Vuonna 2017 Spencer johti monia ääri­oikeistolaisia mielen­osoituksia Yhdysvalloissa. Spencer on esittänyt muun muassa "rauhan­omaista etnistä puhdistusta", jonka tavoitteena olisi pelkästään valkoisista koostuva Yhdysvallat. 

## Virginian mellakat
Spencerin puhe elokuussa 2017 johti mellakoihin, joissa äärioikeisto ja sen vastustajat ottivat yhteen. Yksi ihminen kuoli.

## Floridan puhe
Lokakuussa 2017 Spencer piti floridalaisessa yliopistossa äärioikeistolaisen puheen, johon varauduttiin etukäteen kallein turvatoimin. Puhe sallittiin Yhdysvaltain sananvapauslain perusteella. Puhe herätti voimakkaan vastalausemyrskyn ja kyselyjä Spenceriltä. Spencer haukkui puheensa vastustajia.

Puheesta johtuen yliopistolla syntyi mielenosoituksia. Valtaosa mielenosoittajista vastusti Spenceriä.

## Lähteet
Kolme suudelmaa

**Kolme suudelmaa** on suomalainen televisioelokuva vuodelta 2006. Sen on käsikirjoittanut ja ohjannut Matti Ijäs. Käsikirjoitus pohjautuu vapaasti Anton Tšehovin novelliin *Koteloitunut ihminen*. Elokuva esitettiin ensimmäisen kerran Yle TV1:llä 11.&nbsp;joulukuuta&nbsp; 2006.

Elokuva kertoo omiin kaavoihinsa kangistuneesta lukion historian lehtorista, Jaakko Sakkasesta, joka elokuvan alkupuolella menettää dementoituneen äitinsä ja sen myötä viimeisen ihmissuhteensa. Pian Jaakon elämään astuu kuitenkin uusi rakkaus.

## Rooleissa

## Lähteet

## Aiheesta muualla
* ''Kolme suudelmaa'' Yle Areenassa
* ''Kolme suudelmaa'' Ylen Elävässä arkistossa
* 
*
Million Dollar Legs

**Million Dollar Legs** tarkoittaa seuraavia asioita:

* *[[Miljoonan dollarin sääret]]* (*Million Dollar Legs*), yhdysvaltalainen elokuva vuodelta 1932
* *[[Million Dollar Legs (vuoden 1939 elokuva)|Million Dollar Legs]]*, yhdysvaltalainen elokuva vuodelta 1939
* *[[Million Dollar Legs (albumi)|Million Dollar Legs]]*, The New Tony Williams Lifetimen albumi vuodelta 1976
Leningradin eläintarha

**Leningradin eläintarha** on eläintarha Pietarin kaupungissa Venäjällä. Sen perustivat Sofia ja Julius Gerhardt vuonna 1865. Eläintarhan nimeä vaihdettiin muutamaan otteeseen, kunnes vuonna 1952 alettiin käyttää nykyistä nimeä, joka on edelleen käytössä kunnianosoituksena työntekijöille, jotka pelastivat eläimiä Leningradin piirityksen aikana. Virtahepo nimeltä Kaunotar () selvisi piirityksestä hengissä ja siitä tuli Leningradin vastarinnan symboli.

Nykyisin eläintarhassa on yli 600 eri lajia, muun muassa jääkarhuja. Jääkarhu on kuvattuna eläintarhan tunnuksessa.

## Lähteet

## Aiheesta muualla

*Virallinen sivusto
Slow Motion

__NOTOC__
**Slow Motion** on brittiläisen pop rock -yhtye Supertrampin yhdestoista studioalbumi. Albumi julkaistiin 23. huhtikuuta 2002.

## Kappaleet
Kaikki kappaleet säveltänyt ja sanoittanut Rick Davies, ellei toisin mainita.
#
#
#
#
#
#
#
#
#

## Arvostelut
* Allmusic: 

## Tekijät
### Muusikot
* Rick Davies – laulu, kosketinsoittimet, huuliharppu
* Mark Hart – kosketinsoittimet, kitarat, taustalaulu
* Carl Verheyen – kitarat
* John Helliwell – saksofonit, puupuhallinsoittimet
* Lee Thornburg – trumpetti, pasuuna, taustalaulu
* Cliff Hugo – basso
* Bob Siebenberg – rummut
* Jesse Siebenberg – lyömäsoittimet, taustalaulu
Lähde:
## Lähteet
Louisvillen roomalaiskatolinen arkkihiippakunta

**Louisvillen roomalaiskatolinen arkkihiippakunta** (, ) on Kentuckyssa Yhdysvalloissa toimiva roomalaiskatolinen arkkihiippakunta, joka erotettiin Baltimoren hiippakunnasta vuonna 1808. Siihen kuului yli 200 000 jäsentä vuonna 2013.

## Piispat ja arkkipiispat
* Benedict Joseph Flaget (1808–1832)
* John Baptist Mary David (1832–1834)
* Benedict Joseph Flaget (1833–1850)
* Martin John Spalding (1850–1864)
* Peter Joseph Lavialle (1865–1867)
* William George McCloskey (1868–1909)
* Denis O'Donaghue (1910–1924)
* John A. Floersh (1924–1967)
* Thomas J. McDonough (1967–1981)
* Thomas C. Kelly (1981–2007)
* Joseph Edward Kurtz (2007– )

## Lähteet
Tanskan käsipalloliiga

**Håndboldligaen** ()on Tanskan käsipallon korkein sarjataso. Miesten käsipalloliiga pelataan kaudella 2020-2021 nimellä **HTH Herre Ligaen** ja naisten käsipalloliigaa nimellä **Bambusa Kvindeligaen**. Sarjojen voittajat ovat virallisesti Tanskan mestareita.

## Joukkueet kaudella 2023–2024
### Miesten käsipalloliiga

### Naisten käsipalloliiga

## Mestarit
Täydellinen luettelo Tanskan käsipallon mestareista vuodesta 1936.

## Lähteet
Joel Vilkin muistomerkki

**Joel Vilkin muistomerkki** ja **Joel ja Suoma Vilkin muistolaatta** paljastettiin Kiiruun puistossa Somerolla 8. elokuuta 1999 kun Someron yhteiskoulun rehtorina pitkään toimineen Joel Vilkin syntymästä oli tullut kuluneeksi sata vuotta.

## Joel ja Suoma Vilkki

Joel Vilkki  (1899–1976) tunnettiin edistyksellisenä opettajana ja kasvattajana sekä kansainvälisen kielen esperanton edistäjänä Suomessa. Hän toimi Someron yhteiskoulun matemaattisten aineiden opettajana ja rehtorina vuosina 1929–1936, 1936–1941 ja 1941–1960. Vilkki omisti pitkään nykyään Someron kunnan omistuksessa kulttuuritalona olevaa Kiiruun taloa Someron keskustassa ja kasvatti sen ympärille puutarhan, joka 2000-luvulla tunnetaan Kiiruun puistona. Joel Vilkin puoliso Suoma Vilkki (o.s. Kallo, 1902–1996) toimi samassa koulussa biologian ja maantieteen opettajana.

## Muistomerkki ja muistolaatta
Joel Vilkin muistomerkin Kiiruun talon edustalla suunnitteli professori Mauri Favén yhteistyössä kuvanveistäjä Heikki Häiväojan kanssa. Kiven graniitti on samaa, jota käytetty Helsingin suurkirkon perustuksissa. Muistomerkissä se kertoo Joel ja Suoma Vilkille tärkeästä Suomen luonnon rikkaudesta, Vilkin lähellä luontoa olleesta elämäntavasta ja hänen suhteestaan kotikaupunkiinsa Helsinkiin. Kiven geometrinen muoto viittaa Vilkin koulutusalaan matematiikkaan ja hänen elämäntyönsä monitahoisuuteen, sen särmikkyys Vilkin päättäväiseen luonteeseen ja kärjellään seisova asento hänen rohkeuteensa ja kokeilunhaluunsa. 

Kiiruun talon seinässä olevan Joel ja Suoma Vilkin toiminnasta kertovan messinkisen muistolaatan graafisesta suunnittelusta vastasi professori Tapani Aartomaa.

## Kansalaiskeräys ja muistomerkin paljastaminen
Muistomerkin pystyttämisen ja samassa yhteydessä perustetun stipendirahaston mahdollistaneen kansalaiskeräyksen järjestivät Joel Vilkin entisistä oppilaat Helsingin Somero-Seuran toimiessa vastuuorganisaationa. 

Muistomerkin paljastustilaisuudessa Kiiruun puistossa 8. elokuuta 1999 puhuivat Helsingin Somero-Seuran puheenjohtaja Pekka Raitanen, Someron kaupunginvaltuuston puheenjohtaja Mauri Salo sekä Vilkin kummipoika ja Someron yhteiskoulun oppilas, Taideteollisen korkeakoulun professori  Severi Parko, ja tilaisuudessa luettiin Suomen esperantoliiton puheenjohtajan Jukka Laaksosen tervehdys. Samassa yhteydessä lahjoitettiin Someron kaupungille Joel Vilkin esperantonkielinen kirjasto.

## Lähteet
* 
### Viitteet
Abrenuntiaatio

**Abrenuntiaatio** () eli perkeleestä luopuminen oli vanhastaan kristillisessä kasteessa ollut osio, jossa pappi kysyi kummeilta, että lupaavatko nämä luopua paholaisesta ja pahoista tavoista kummilapsensa vuoksi.

## Lähteet
Buick Terraza

**Buick Terraza** on tila-auto jota General Motors valmisti 2005-2007 Buick-brändin alla.

## Myyntiluvut

## Aiheesta muualla

## Lähteet
Wendi McLendon-Covey

**Wendi Anne McLendon-Covey** (s. 10. lokakuuta 1969 Bellflower, Kalifornia) on yhdysvaltalainen näyttelijä ja koomikko.

Hän aloitti uransa Comedy Central -kanavan sarjassa *[[Reno 911!]]*, jossa hän näytteli Clementine Johnsonia vuosina 2003–2008. 

McLendon-Covey on esiintynyt useissa elokuvissa, kuten *[[Morsiusneidot]]* (2011), *[[Mitä odottaa kun odotat]]* (2012), *[[Lomapainajainen]]* (2014) ja *[[Hello, My Name Is Doris]]* (2015). Vuodesta 2013 hän on esittänyt *[[Goldbergit]]* -sarjassa Beverly Goldbergiä.

## Varhainen elämä
Wendy Anne McLendon syntyi Kalifornian Bellflowerissa. Hänellä on nuorempi sisar, joka toimii terapeuttina Portlandissa, Oregonissa. Hänet kasvatettiin baptistiksi ja hänellä on skotlantilaiset ja englantilaiset sukujuuret. McLendon-Covey valmistui Kalifornian yliopistosta Long Beachissa vuonna 2000. Hän oli tuolloin mukana improvisaatioryhmässä The Groundlings, johon kuuluivat myös näyttelijät Melissa McCarthy ja Kristen Wiig.

## Filmografia
### Elokuvat

### Televisiosarjat